

|  |  |
| --- | --- |
| MC900349177[1] | **פתיח**  |

**משכינים שלום ב**

כדי לקבל אווירת שלום בכיתה, אנו ממליצים לשיר שירי שלום (ניתן להשתמש בשירים המצורפים או לבחור שירים אהובים אחרים):

|  |  |
| --- | --- |
| **שָׁלוֹם עֲלֵיכֶם**שָׁלוֹם עֲלֵיכֶם מַלְאֲכֵי הַשָּׁרֵתמַלְאֲכֵי עֶלְיוֹןמִמֶלֶךְ מַלְכֵי הַמְּלָכִים, הַקָּדוֹשׁ בָּרוּךְ הוּא.בּוֹאֲכֶם לְשָׁלוֹם, מַלְאֲכֵי הַשָּׁלוֹם,מַלְאֲכֵי עֶלְיוֹןמִמֶלֶךְ מַלְכֵי הַמְּלָכִים, הַקָּדוֹשׁ בָּרוּךְ הוּא. | בָּרְכוּנִי לְשָׁלוֹם מַלְאֲכֵי הַשָּׁלוֹםמַלְאֲכֵי עֶלְיוֹןמִמֶלֶךְ מַלְכֵי הַמְּלָכִים, הַקָּדוֹשׁ בָּרוּךְ הוּא.בְּצֵאתְכֶם לְשָׁלוֹם, מַלְאֲכֵי הַשָּׁלוֹם,מַלְאֲכֵי עֶלְיוֹן,מִמֶלֶךְ מַלְכֵי הַמְּלָכִים, הַקָּדוֹשׁ בָּרוּךְ הוּא. |

**עוֹשֶׂה שָׁלוֹם**

עוֹשֶׂה שָׁלוֹם בִּמְרוֹמָיו

הוּא יַעֲשֶׂה שָׁלוֹם עָלֵינוּ

וְעַל כָּל עַם יִשְׂרָאֵל

וְאִמְרוּ, אִמְרוּ אָמֵן.

יַעֲשֶׂה שָׁלוֹם, יַעֲשֶׂה שָׁלוֹם,

שָׁלוֹם עָלֵינוּ וְעַל כָּל יִשְׂרָאֵל,

יַעֲשֶׂה שָׁלוֹם, יַעֲשֶׂה שָׁלוֹם,

שָׁלוֹם עָלֵינוּ וְעַל כָּל יִשְׂרָאֵל.



|  |  |
| --- | --- |
|  | **לימוד בחברותות**  |

**אוֹהֵב שָׁלוֹם וְרוֹדֵף שָׁלוֹם**

הוי מִתַּלְמִידָיו שֶׁל אַהֲרֹן (אָחִי מֹשֶׁה) אוֹהֵב שָׁלוֹם וְרוֹדֵף שָׁלוֹם.( משנה אבות א, יב)

כֵּיצַד הָיָה אַהֲרֹן אוֹהֵב שָׁלוֹם?

כְּשֶׁהָיָה רוֹאֶה שְׁנֵי בְּנֵי אָדָם מִתְקוֹטְטִים (רָבִים)

הָיָה הוֹלֵךְ לְכָל אֶחָד מֵהֵם שֶׁלֹּא מִדַּעַת חֲבֵרוֹ (בְּלִי שֶׁחֲבֵרוֹ יֶדַע)

וְאָמַר לוֹ, רְאֵה (אֶת) חֲבֵרְךָ אֵיךְ הוּא מִתְחָרֵט וּמַכֶּה אֶת עַצְמוֹ עַל שֶׁחָטָא לְךָ

וְהוּא (חֲבֵרְךָ) אָמַר לִי (בִּיקֵּשׁ מִמֶּנִּי) שֶׁאָבוֹא אֵלֶיךָ

(וַאֲבַקֵּשׁ מִמְּךָ) שֶׁתִּמְחוֹל לוֹ (שֶׁתִּסְלַח לוֹ).

וּמִתּוֹךְ כָּךְ כְּשֶׁהָיוּ פּוֹגְעִים (פּוֹגְשִׁים) זֶה בְּזֶה

(וְכָל אֶחָד מֵהֵם הָיָה בָּטוּחַ שֶׁהַשֵּׁנִי מִצְטַעֵר וּבִיקֵּשׁ סְלִיחָה)

הָיוּ מְנַשְּׁקִים זֶה אֶת זֶה.

(רבינו עובדיה מברטנורא, " על פרקי אבות )

השלימו את המשפטים:

1. כשאהרן ראה שני אנשים רבים ביניהם הוא חיכה שיחזרו לבתיהם, הלך לאדם הראשון ו...........................................................................................................................
2. לאחר מכן הלך לאדם השני ו.........................................................................
3. כאשר הם נפגשו כל אחד מהם חשב שהשני...................................................
4. ולכן הם....................................................................................................
5. אהרן משתמש בשקר על מנת להשכין שלום. האם זה ראוי בעיניכם?
6. מדוע השלום חשוב כל כך בעיני אהרן?
7. האם גם בעיניכם השלום חשוב כל כך?
8. האם תוכלו להתנהג כאהרן בבית הספר?
9. מה הקושי להתנהג כאהרן בבית הספר?
10. חשבו על שיטות אחרות שיתאימו יותר לעשיית שלום בין תלמידים.

**אֵיךְ לֶאֱהוֹב שָׁלוֹם?**

עַל אַהֲרֹן הַכֹּהֵן נֶאֱמַר שֶׁהָיָה "אוֹהֵב שָׁלוֹם וְרוֹדֵף שָׁלוֹם" (משנה, מסכת אבות פרק א משנה יב). אַהֲרֹן מְכוּנֵה "אוֹהֵב שָׁלוֹם" מִפְּנֵי שְׁמִי שֶׁרוֹדֵף שָׁלוֹם בֵּין בְּנֵי אָדָם צָרִיךְ קוֹדֶם כָּל לֶאֱהוֹב אֶת הַשָּׁלוֹם לְעַצְמוֹ (לֶאֱהוֹב אֶת הַשָּׁלוֹם בִּפְנֵי עַצְמוֹ), שֶׁיִּהְיֶה הַשָּׁלוֹם אָהוּב וְטוֹב בְּעֵינָיו. מִתּוֹךְ אַהֲבָתוֹ לְשָׁלוֹם יַשְׁפִּיעַ עָלָיו הַדָּבָר לְהַשְׁכִּין שָׁלוֹם בֵּין בְּנֵי אָדָם אֲחֵרִים.

* על פי המקור, מה צריך לפני שהולכים להשכין שלום?
* תנו דוגמה:

א. לילד או למבוגר שאינו אוהב שלום.

ב. לילד או למבוגר שאוהב שלום לעצמו.

* למה לדעתכם אדם צריך לאהוב לחיות בשלום על מנת להשכין שלום בין חברים?

קיים הסבר נוסף לכינוי שניתן לאהרן "אוהב שלום ורודף שלום":

ראשית, אם חברך, שהיה אתך בריב, מעוניין להשלים אתך, תסכים לכך במהירות.

אם יקרה מקרה הפוך ובו יתעקש חברך להישאר אתך בריב, אל תתייאש.

המשך להתעקש ולרדוף אחר השלום ופייס אותו עד שתעשה שלום ביניכם.

 (מסכת אבות עם פירוש מרן החיד"א).

1. "רודף שלום" - כאשר באים לפייס אותו הוא........................................................
2. "רודף שלום" - כאשר אין מתפייסים אתו הוא......................................................
3. מה קל יותר בעיניכם - לפייס או להתפייס?

|  |  |
| --- | --- |
| MC900355335[1] | **פעילות סיכום**  |

התחלקו לקבוצות. חברו סיפור על ריב בין חברים וכיצד הייתם מצליחים בעזרת תחבולתו של אהרן להשכין שלום ביניהם.

המחיזו את הסיפור שכתבתם והציגו אותו בפני הכיתה.